পিক ওয়াক
'পিক ওয়াক' (ইংরেজি: Peak Walk, অনুবাদ 'চূড়া হন্টন') পথচারীদের জন্য নির্মিত ঝুলন্ত সেতু যা সুইস আল্পসের দুটি পর্বত শৃঙ্গকে সংযুক্ত করেছে। এটি সুইজারল্যান্ডের ভো ক্যান্টনে সমুদ্রপৃষ্ঠ হতে ২,৯৫৬.৫৬ মিটার (৯,৭০০.০ ফুট) উপরে অবস্থিত এবং বারনিজ আল্পসের ডায়াব্লেরেটস স্তুপপর্বতের সে রুজ পর্বত শিখরের সাথে অন্য একটি চূড়ার সংযোগ ঘটিয়েছে। অন্য পর্বতচূড়ায় গ্লাসিয়ার ৩০০০ কোম্পানির দর্শনকেন্দ্র আছে। সে রুজ পর্বত গ্লাসিয়ার ৩০০০-এর দর্শনকেন্দ্রের চেয়ে প্রায় ৫ মিটার (১৬ ফুট) বেশি উঁচু। পিক ওয়াক বিশ্বের প্রথম ঝুলন্ত সেতু যা দুটি পর্বত শৃঙ্গকে সংযুক্ত করেছে।